**Dansk Filosofisk Selskabs bestyrelsesmøde forår 2018**

6/4, kl. 11-14, på SDU

**Tilstede**: Asger Sørensen, Niels-Christian Skov, Peter Storm Henningsen, Jens Viggo Olavi Nielsen, Ulla Yde, Kresten Lundsgaard-Leth, Leo Catana, Raffaele Rodogno, Esther Oluffa Pedersen, Cynthia Grund (skype).

**Afbud (via bl.a. Doodle)**: Andreas Beck Holm, Jørgen Huggler, Lars Binderup, Søren Riis, Lisbeth Jørgensen, Louise Jensen, Erik Bendtsen, Finn Collin.

**Referent**: Leo Catana.

**Referat**

**1) Ordstyrer og referent**

Som ordstyrer valtes Peter Storm Henningsen, som referent Leo Catana.

**2) Godkendelse af dagsordenen**

Godkendt.

Præsentationsrunde.

**3) Godkendelse af referat fra efterårets bestyrelsesmøde og generalforsamlingen (ligger på DFS hjemmesiden under ’Om selskabet’, hhv. ’Bestyrelse’ og ’Generalforsamling’)**

Referatet blev godkendt.

**4) Konstitution: Kasserer, sekretær, næstformand og formand.**

Genvalg af Andreas Beck-Holm som sekretær, af Asger Sørensen som formand, og af Søren Riis som næstformand. Den tidligere kasserer, Peter Storm Henningsen, træder tilbage fra posten som kasserer, men forbliver medlem af bestyrelsen. Niels-Christain Skov indtræder som kasserer. Enstemmigt vedtaget.

**4a) Nyt hjemsted for DFS?**

Asger: Hidtil har hjemsted fulgt posten som kasserer, men nu hvor Niels-Christian Skov ikke er tilknyttet en institution, kan det være et problem. Derfor forbliver DFS’s adresse hos Erhvervsakademiet i Vejle, hvor den tidligere kasserer, Peter Storm Henningsen, arbejder. Forslaget er enstemmigt vedtaget.

**5) Filosofikum**

Esther orienterede om Filosofikum. Uddannelses- og forskningsminister Søren Pind har nedsat en Inspirationsgruppe, som skal modne hans tanker om indførelse af Filosofikum ved videregående uddannelser. Navne som Kierkegaard, Grundtvig og Bohr står centralt i ministerens udspil, men ellers virker det noget uafklaret.

I tillæg til denne Inspirationsgruppe er der også blevet inviteret til nogle Workshops, der skal bidrage til arbejdet med Filosofikum. Desværre rummer Inspirationsgruppen ingen fagfilosoffer, om end Esther og Søren Harnow fik anledning til at deltage i en workshop, men uden at præsentere selvstændigt. Kun få af Inspirationsgruppens medlemmer var til stede ved workshoppen.

Esthers fremlæggelse blev afsluttet med en beslutning om at hun vil være ankerperson på et underudvalg af DFS’s bestyrelse, der skal udarbejde DFS’s kommentar til udvalgets rapport.

**6) Evaluering af årsmøde 2018 (RUC)**

Esther: Der var 112 foredrag, dermed det højeste antal papers nogensinde ved et årsmøde. Esther opfordrede fremtidige arrangører til at tage direkte kontakt til tidligere tovholdere og andre, samt at følge op på det, for dermed at aktivere potentielle bidragsydere. Bevillingen fra instituttet var på 20.000, hertil kom 8000 kr: Tilstrækkeligt til at organisere årsmødet for. Deltagerbetaling på 60.000. Udgifter til Fatima på 40.000 kr, 21.000 til kaffe og frokost.

Fremover: Søg 30.000 kr fra institutionen. Også aftale om oprydning herefter. Ønskeligt med breve ud over nyhedsbreve til medlemmerne. Asger advarer mod at sende for mange mails ud, fordi det så bliver opfattet som spam. Der er 3 nyhedsmails op til årsmødet (november, december, februar).

**7) Årsmøde 2019 (EAL) – Peter**

Peter: Erhvervsakademiet i Vejle. Der er ingen filosofistuderende der. Starter om aftenen torsdag 28. februar og slutter lørdag den 2. marts. Zahavi keynote. Antonio Damasio som anden keynote taler. Teaterforeningen i Vejle sætter teaterstykke op lørdag aften (‘Kunsten at dø’, mimestykke med 2 klovne).

**8) Kommende årsmøder: 2020 (SDU), 2021 (AAU)**

Cynthia: Hun regner med at være ude af bestyrelsen i 2020, hvor årsmødet holdes på SDU, men hun vil medvirke til at finde nogen, som kan træde ind og hjælpe med forberedelse af årsmødet.

Kresten: Hans ansættelse udløber umiddelbart før årsmødet på AAU i 2021, men vil forberede det.

**9) Medlemsanliggender, Betalingsservice og øvrige meddelelser vedr. kassen – Peter\***

9a) Markedsføring – Niels Schou

Niels: Almen opfordring til at bruge DSF’s Facebook-side.

9 b) Kontingent og BS – Asger

Ny kasserer. Flere betalingsformer > besværligt og kræver økonomisystem

Nyt billigt økonomisystem bevilliget til Niels fremover.

39 fuldt betalende medlemmer og 12 studerende tilmeldt betalingsservice.

Jens Viggo: Flexbillet koster 1000 kr / årligt og er værd at se på som betalingssystem.

**10) Samarbejdet med DM og fordeling af opgaver – Asger**

Asger: Tilbyder medlemmer af DM til at melde sig ind i DSF med halv pris. Skal vi fortsætte med det fremover? De har tidligere tilbudt DFS 100 timer om året. Vi laver en femårig aftale, som så skal genforhandles.

10a) Gymnasium og videnskabsteori – Jens Viggo

Jens Viggo: Taler på Filosofilærerforeningens vegne. I det nye SRP (Studieretningsprojektet) fungerer det problematisk. Han redegjorde for historikken bag videnskabsteori i gymnasieskolen og beklagede at filosofiundervisere fik tildelt meget få undervisningstimer i SRP, selv om deres spidskompetencer er væsentlige for at udvikle det videnskabsteoretiske element og selv om videnskabsteori formelt har fået større vægt i fagbeskrivelserne; faktum er at mange ikke-filosofilærere overtager denne opgave, omdefinerer videnskabsteori til metode, og at filosofilærerne ekskluderes fra disse projekter. Asger: Lover på bestyrelsens vegne at støtte op om Filosofilærerforeningens arbejde.

10b) DFS: Nye vedtægter, ny struktur? Repræsentantskab og lille bestyrelse? Nye udpegede: Professionshøjskoler mv., DYP? – Asger

Asger: Det er meget tungt administrativt at have stor bestyrelse pga. hvidvaskningsregler. Fremlagde model til bestyrelse og repræsentantskab, som skal fremlægges som vedtægtsændringer ved kommende årsmøde. Der var opbakning til at gå videre med dette arbejde. Udpegningsret kunne tildeles DYP og filosoffer på professionshøjskoler.

**12) TIDSKRIFT – Williams beretning via Asger\***

Mail fra William: ”Siden sidst har vi fået afholdt det velbesøgte arrangement "at forstå: psykoanalysen" på KU, hvor Kirsten Hyldgaard og Aksel Haaning gav introduktioner til hhv Freud og Jung; et udgivelsesarrangement i Møllegades Boghandel med besøg af Martin Pasgaard-Westerman; samt to sessioner på årsmødet, det ene en refleksion over filosofiuddannelsens pensum, det andet en ph.d.-session. Ph.d.-arrangementet var en succes og førte til en afslappet erfaringsudveksling blandt de fremmødte, heraf ca. 6 ph.d-studerende, der alle gav udtryk for et ønske om at skabe flere forbindelser på tværs af institutterne, eksempelvis gennem sådanne arrangementer. En idé var at skabe tilbagevendende kollokvier efter tysk model, hvor ph.d.-studerende fremlagde kapitler fra deres egne og kommenterede på andres projekter.

Vi har derudover planlagt en paneldebat om spekulativ realisme, der finder sted på RUC d. 4. maj. I støbeskeen har vi også et nyt "at forstå"-arrangement, der gerne skulle finde sted før sommerferien.”

Asger: TIDskrift har taget en vigtig sag op i danske filosofi, som har ligget stille siden nedlæggelse af den filosofiske forskerskole, nemlig et forum for Ph.D.-studerende i dansk filosofi. Det må DFS støtte op om.

**13) Hjemmeside: Nyhedsbrev, kalender, *Filosofiske Anmeldelser*, bogliste etc. – Asger\***

Asger:

• DYP hos Brill. Nr 51 er i produktion, udkommer sommeren 2018. Gennemsnitligt sidetal hos Brill på 160 sider, dog også et problem, fordi vi har problemer med at skaffe nok bidrag. Nr. 52: Tema: Akademisk frihed og universitetets ide, rummer bidrag fra Philosophy of Higher Education konference i Århus 2017. Medredaktør Søren Smedegaard. Hvis det har været en aktivitet i Danmark, så har man fortrinsret til at få det udgivet. Tema behøver ikke fylde helt nummer. Bidrag modtages løbende til review.

• Nyhedsbrev: Jakob Spangenberg har meldt sig frivilligt i 2017 og passer det fortrinligt.

• *Filosofiske anmeldelser* passes på femte år af Louise Jensen som redaktionssekretær, nu snart Ph.D. i biologi, og siden 2017 med Erik Bendtsen som redaktør.

**14) Eventuelt**

Tiden udløb. Evt. meddeles per mail.